《将归新城乡舍邀赋诗赠行》
宋代·廖行之

请君吟诗送我归，我归虽作半月期。
马头黄埃且百里，村店白酒占双旗。
只今柳丝东城路，万缕方作青青垂。
归来应未及飞絮，自取春色开修眉。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。